El Castell d'Alaquàs va acollir l'homenatge a Ernest Lluch
23/11/2003 18:45:00

# El Castell d'Alaquàs va acollir l'homenatge a Ernest Lluch

*   23/11/2003 18:45:00
*   [Imprimir](#)
*   Compartir
*    https://www.alaquas.org/documento.asp?id\_do=8930

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8930%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20va%20acollir%20l%27homenatge%20a%20Ernest%20Lluch)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8930/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8930/8930_Form_4.jpg)](https://www.alaquas.org/ficheros/documentos/2003/2/8930/8930_Form_10.jpg "<a href='https://www.alaquas.org/ficheros/documentos/2003/2/8930/8930_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs va acollir l'homenatge a Ernest Lluch</a>")

L'acte va comptar amb la presència de Carmen Alborch, Juan Cotino, Joan Ignasi Pla i destacades personalitats del món de la política, la cultura i la universitat

El pati del Castell d'Alaquàs va acollir el passat divendres dia 21 de novembre a les 19'30 hores de la vesprada l'acte d'Homenatge a Ernest Lluch, exministre i membre del grup "Els Deu d'Alaquàs". Aquest acte, que es va celebrar amb motiu del tercer aniversari del seu assassinat a mans de la banda terrorista ETA, va tindre com a objectiu mantindre viva la memòria, el pensament i l'obra d'aquesta personalitat destacada en la democràcia espanyola.

En aquest acte, organitzat per l'Ajuntament d'Alaquàs, la Fundació Ernest Lluch i la Fundació Societat i Progrés, van estar presents l'Alcalde d'Alaquàs, Jorge Alarte, el Vice-president de la Fundació Ernest Lluch, Lluís Maria de Puig i el President de la Fundació Societat i Progrés, J. Ignasi Pla. Així mateix, també es va comptar amb la presència de destacades personalitats polítiques, com ara, el Delegat de Govern, Juan Cotino, la exministra de Cultura i diputada nacional, Carmen Alborch, un dels membres del grup de Els Deu d'Alaquàs, Vicent Soler, i un nombrós públic assistent.

  
En la seua intervenció, l'Alcalde d'Alaquàs, Jorge Alarte, va destacar la important participació d'Ernest Lluch "en els primers passos d'un incipient moviment democràtic, i a favor del dret de les valencianes i els valencians, de l'autogovern i de l'Estatut d'Autonomia". Jorge Alarte també va destacar el compromís d'Ernest Lluch en la lluita per les llibertats i de la seua figura com una peça clau en la transició democràtica espanyola.

A continuació, va resaltar la tasca realitzada per Ernest Lluch quan al 1986 va ser ministre de Sanitat, impulsant la creació d'un sistema nacional de salut i fent d'aquest un servei bàsic, universal i accessible per a totes i tots.

Finalment, Jorge Alarte va oferir al representant de la Fundació Ernest Lluch que el Castell d'Alaquàs, en el qual s'estava desenvolupant l'acte d'homenatge, fóra la seu valenciana permanent d'aquesta fundació i que en el futur, es puguera arribar a establir un conveni de col·laboració entre ambdues entitats.

A continuació, va prendre la paraula el Vicepresident de la Fundació Ernest Lluch, Lluís Maria de Puig, qui va acceptar la proposta llançada per l'Alcalde d'Alaquàs i va manifestar que seria tot un honor que s'establira un marc de col·laboració entre l'Ajuntament d'Alaquàs i la Fundació Ernest Lluch.

Lluís Maria de Puig va explicar el procés d'afiançament en què es troba la Fundació Ernest Lluch que en pocs mesos tindrà seus obertes tant a Barcelona com a Alaquàs, València, Madrid i Sant Sebastià. I en darrer lloc, va destacar el treball i l'extensa obra realitzada per E. Lluch, com a polític, en la universalització de la seguretat social;  com a periodista, en els més de 1.500 articles periodístics publicats, i com a escriptor i pensador, amb un gran volum d'obres escrites per ell i de col·laboracions. A més, va dedicar una part fonamental de la seua vida a la universitat, la docència i la investigació.

En darrer lloc, va intervindre Joan Ignasi Pla, President de la Fundació Societat i Progrés, que va voler destacar el paper d'Ernest Lluch en la transició política valenciana i en el naixement de les institucions polítiques de representació valencianes. També va remarcar la dedicació d'Ernest Lluch a la investigació, realitzant magnífics estudis sobre la realitat econòmica, política i social valenciana.

L'Acte va concloure amb un concert a càrrec del grup Kamer Quartet que va interpretar la coneguda peça de Pau Casals _El Cant dels Ocells_ i diverses peces de música Barroca.